服仙靈脾酒
作者：張耒
朝代：宋

paragraphs: 冷氣侵吾髀，趨拜劇苦艱。
仁哉神農氏，遺藥驅恫瘝。
持錢取之市，易得如茆芫。
繁枝與芳葉，盡取無可刪。
貯之白縑囊，漬以壺酒寬。
七日以供飲，跛曳皆翩躚。
呼兒謹蓋藏，用此九轉丹。
平生誤信書，安坐得老邅。
方書豈盡信，柳子固無言。
事固有然者，豈容盡欺謾。
疾走非吾願，且復補羸殘。